
ANDREJA PUMPURA RĪGAS 11. PAMATSKOLA
Latgales iela 197, Rīga, LV-1019, tālrunis 67474592, e‑pasts: ap11ps@riga.lv

IEKŠĒJIE NOTEIKUMI

Rīgā

	17.04.2025.
	
	Nr. PS11-25-9-nts




Andreja Pumpura Rīgas 11. pamatskolas 
vardarbības novēršanas plāns

Izdoti saskaņā ar Ministru kabineta 2023. gada 22. augusta
 noteikumiem Nr. 474 „Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” 

1. Andreja Pumpura Rīgas 11. pamatskolā (turpmāk tekstā – Izglītības iestādē) aizliegta un nekādos apstākļos nav pieļaujama jebkāda veida vardarbība (emocionāla – apsaukāšana neķītros lamu vārdos, cieņu aizskarošu piezīmju izteikšana, draudu izteikšana; fiziska – iedunkāšana, grūstīšana, sišana; seksuāla – nepiedienīgu piedāvājumu izteikšana, intīmu ķermeņa daļu aizskaršana, apģērba piespiedu novilkšana, piespiedu seksuālas darbības). 
2. Izglītojamajiem, kuri skolā  sastopas ar vardarbību – izjūt vai piedzīvo pazemojumu, cieņas un goda aizskārumu, draudus savai veselībai un dzīvībai, kā rezultātā rodas problēmsituācijas (konflikti, strīdi, kautiņi) – personīgi vai ar likumisko pārstāvi (turpmāk tekstā – Vecāku) starpniecību nekavējoties mutiski vai rakstiski (ir iespēja iesniegt anonīmu ziņojumu kastītē pie sociālā pedagoga durvīm) jāinformē par problēmsituāciju un jāvēršas pie kāda no minētajiem Izglītības iestādes darbiniekiem:
· klases audzinātāja,
· sociālā pedagoga,
· skolas medmāsas,
· skolas psihologa,
· jebkura Izglītības iestādes darbinieka,
· Izglītības iestādes vadības.
3. Izglītojamo un viņu Vecākus jāuzklausa un saziņā ar vardarbībā cietušā Izglītojamā vajadzībām jāorganizē tālāka palīdzības sniegšana atbilstoši Izglītības iestādes darbinieku amata aprakstam.
4. Problēmsituācijas Izglītības iestādē izskata, noskaidro lietas apstākļus, nepieciešamības gadījumā apkopo citu Izglītojamo vai darbinieku liecības, izvērtē un sniedz pedagoģisko vērtējumu problēmsituācijā iesaistītajiem Izglītojamiem un viņu Vecākiem: 
4.1. klases audzinātājs,
4.2. sociālais pedagogs un/vai psihologs,
4.3. skolas vadība.
5. Problēmsituācijas Izglītības iestādē tiek izvērtētas 4. punktā noteiktajā secībā. 
5.1. Ja konflikts starp iesaistītajiem Izglītojamiem atrisināts ar klases audzinātāja pedagoģiskajām darbībām, 4.2. un 4.3. punktā norādīto speciālistu darbības nav nepieciešamas. 
5.2. Ja konflikts atrisināts sociālā pedagoga sociālpedagoģisko korekcijas darbību rezultātā, 4.3. punktā minēto pārstāvju darbība nav nepieciešama. 
5.3. Skolas vadība iesaistāma gadījumā, ja konflikta risinājums nav panākts klases audzinātāja, psihologa un/vai sociālā pedagoga darbības rezultātā.

6. Klases audzinātāja rīcība:
6.1. Klases audzinātājs darbā ar klasi vai Izglītojamo individuāli vardarbības novēršanā veic šādas darbības:
· saruna ar Izglītojamo; 
· lietas apstākļu noskaidrošana; 
· Izglītojamā situācijas izklāst (uz vienotas Izglītības iestādes veidlapas); 
· saruna ar Izglītojamo/-miem; 
· Vecāku informēšana par notikušo situāciju; 
· ja situācija ir nopietna, tad uz Izglītības iestādi tiek izsaukti Vecāki un iesaistīts sociālais pedagogs un/vai psihologs.
6.2. Klases audzinātāja preventīvā darbība
6.2.1. Klases audzinātājs informē, diskutē, sarunājas ar Izglītojamajiem klases stundās par aktuālām tēmām, kas saistītas ar vardarbību.
6.2.2. Klases audzinātājs organizē lekcijas klasē par aktuālām tēmām, saistītām ar vardarbību, uzaicinot lektorus.
6.2.3. Klases audzinātājs iepazīstina Vecākus ar vardarbības novēršanas plānu un veic pārrunas ar to Izglītojamo Vecākiem, kuri iesaistīti vardarbībā.

 7. Sociālā pedagoga rīcība:
Darbā ar vardarbībā cietušiem un vardarbību provocējošiem Izglītojamajiem sociālais pedagogs var izmantot šādas darba formas:
7.1. saruna ar Izglītojamo, Vecāku, pedagogu,
7.2. lietas apstākļu noskaidrošana, problēmas definēšana,
7.3. Izglītojamo uzvedības novērtēšana,
7.4. antisociālas uzvedības riska, morāles normu, likuma normu izskaidrošana,
7.5. sociāli pieņemama uzvedības modeļa izstrādāšana un tā integrēšana,
7.6. personisko resursu meklēšana,
7.7. iedrošināšana,
7.8. intervija,
7.9. diskusija,
7.10. situācijas izklāst no Izglītojamā,
7.11. sarunas protokols,
7.12. līgums un/vai vienošanās ar Izglītojamo,
7.13. sociālpedagoģiskās korekcijas plāna izstrāde un realizācija,
7.14. nepieciešamības gadījumā vēršanās pie Rīgas valstspilsētas pašvaldības Sociālā dienesta, Bāriņtiesas, pašvaldības un Valsts policijas.

8. Psihologa rīcība: 
8.1. iespējamās vardarbības profilakses darba veikšana pēc klases audzinātāja, sociālā pedagoga, Izglītības iestādes medmāsas, Izglītības iestādes vadības, jebkura Izglītības iestādes darbinieka pieprasījuma (Audzināšanas darba sanāksmēs, Vecāku sapulcēs, klases stundās);
8.2. psiholoģiskais vardarbības situācijas izvērtējums pēc klases audzinātāja, sociālā pedagoga, skolas medmāsas, Izglītības iestādes vadības, jebkura Izglītības iestādes darbinieka pieprasījuma;
8.3. psihoemocionālās korekcijas darbs ar vardarbības situācijā iesaistītajiem pēc nepieciešamības (individuālās konsultācijas saskaņojamas ar Vecākiem);
8.4. citu speciālistu (psihiatra, neirologa, ģimenes ārsta, krīzes centru) ieteikšana darbā ar vardarbības situācijā iesaistītajiem pēc nepieciešamības.

 9. Izglītības iestādes medicīnas māsas rīcība:
9.1. sniegt pirmo medicīnisko palīdzību;
9.2. izvērtēt nepieciešamību neatliekamās medicīniskās palīdzības izsaukšanai, citu medicīnas darbinieku, ģimenes ārsta piesaistei;
9.3. par konstatētajiem vardarbības gadījumiem informēt klases audzinātāju, sociālo pedagogu, cietušā Vecākus un Izglītības iestādes vadību;
9.4. piedalīties klašu stundās un sapulcēs un sniegt izskaidrojošu informāciju par medicīniska rakstura sekām vardarbībā iesaistītajiem Izglītojamiem, sniegt konsultācijas atbilstoši nepieciešamībai.

10. Izglītības iestādes vadības rīcība:
10.1. saruna ar vardarbībā iesaistītajiem Izglītojamajiem, to Vecākiem, pedagogiem, skolas darbiniekiem;
10.2. iepazīšanās ar lietas apstākļiem;
10.3. sarunas protokols;
10.4. par iekšējās kārtības noteikumu pārkāpumiem veikt pārrunas un izteikt aizrādījumu, izsaukt Vecākus uz pārrunām, pēc nepieciešamības iesaistīt tiesībsargājošās iestādes.
10.5. Gadījumos, ja ir aizdomas par pielietoto vardarbību, administratīvi vai krimināli sodāmiem pārkāpumiem, skolas vadība nekavējoties ziņo tiesībsargājošām iestādēm.  



	Andreja Pumpura Rīgas 11. pamatskolas vadītāja/direktore (izglītības jomā) 

